{"natural_text": "ประกาศองค์การบริหารส่วนตำบลโดนแก้ว\n\nเรื่อง โครงสร้างอำนาจหน้าที่ วิธีการดำเนินงานและสถานที่ติดต่อ เพื่อขอรับข้อมูลข่าวสารองค์การบริหารส่วนตำบลโดนแก้ว\n\nเพื่อให้เป็นไปตามมาตรา ๗ (๑) (๒) และ (๓) แห่งพระราชบัญญัติข้อมูลข่าวสารของราชการ พ.ศ. ๒๕๔๐ ที่จะให้ประชาชนมีสิทธิเข้าถึงและรับรู้ข้อมูลข่าวสารของราชการและหน่วยงานของรัฐ อันจะนำมาซึ่งข้อเท็จจริงที่ประชาชนสามารถนำไปเพื่อแสดงความคิดเห็นและรักษาสิทธิต่าง ๆ ที่พึงมีพึงได้\n\nองค์การบริหารส่วนตำบลดอนแก้วเห็นเป็นการสมควรประกาศโครงสร้างและการจัดองค์กรในการดำเนินการ ดำเนินงานสรุปอำนาจหน้าที่สำคัญและความวิธีการดำเนินงาน สถานที่ติดต่อขอรับข้อมูลข่าวสาร หรือคำแนะนำในการติดต่อกับองค์การบริหารส่วนตำบลดอนแก้ว ดังต่อไปนี้\n\n(๑) โครงสร้างและการจัดองค์กรในการดำเนินงาน\n\n๑.๑ โครงสร้างและการจัดการองค์กรในการดำเนินงาน อำนาจหน้าที่ที่สำคัญของ องค์การบริหารส่วนตำบลดอนแก้ว เป็นไปตามพระราชบัญญัติสภาตำบลและองค์การบริหารส่วนตำบล พ.ศ. ๒๕๓๗ และที่แก้ไขเพิ่มเติม พระราชบัญญัติกำหนดแผนและขั้นตอนการกระจายอำนาจให้แก่องค์กรปกครองส่วนท้องถิ่น พ.ศ. ๒๕๔๒ และที่แก้ไขเพิ่มเติม พระราชบัญญัติระเบียบบริหารงานบุคคล ส่วนท้องถิ่น พ.ศ. ๒๕๔๒ และกฎหมายอื่น ๆ ที่เกี่ยวข้อง\n\n๑.๒ องค์การบริหารส่วนตำบลดอนแก้ว มีโครงสร้างและการจัดองค์กรในการดำเนินงานดังต่อไปนี้\n\n๑.๒.๑ สภาองค์การบริหารส่วนตำบลดอนแก้ว ประกอบด้วย สมาชิกสภาองค์การบริหาร ส่วนตำบลดอนแก้ว ซึ่งมาจากการเลือกตั้งแบบแบ่งเขต จำนวน ๑๐ เขตเลือกตั้ง เขตเลือกตั้งละ ๑ คน รวมทั้งสิ้น ๑๐ คน มีประธานสภา จำนวน ๑ คน และรองประธานสภา จำนวน ๑ คน ซึ่งนายอำเภอแม่ริมแต่งตั้งจากสมาชิกสภาองค์การบริหารส่วนตำบลดอนแก้ว ตามมติของสภาองค์การบริหารส่วนตำบลดอนแก้ว มีอำนาจหน้าที่ดังนี้\n\n(๑) ให้ความเห็นชอบแผนพัฒนาองค์การบริหาร

(๒) พิจารณาและให้ความเห็นชอบร่างข้อบัญญัติองค์การบริหารส่วนตำบล
ร่างข้อบัญญัติงบประมาณรายจ่ายประจำปีและร่างขอบัญญัติงบประมาณรายจ่ายเพิ่มเติม
(๓) ควบคุมการปฏิบัติงานของนายกองค์การบริหารส่วนตำบลให้เป็นไป
ตามกฎหมาย นโยบายแผนพัฒนาองค์การบริหารส่วนตำบล ข้อบัญญัติ ระเบียบ และข้อบังคับของทางราชการ

๑.๒.๒ นายกองค์การบริหารส่วนตำบลดอนแก้ว ๑ คน ซึ่งมาจาก การเลือกตั้งโดยตรง
ของประชาชน มีหน้าที่ ดังนี้
(๑) กำหนดนโยบายโดยไม่ขัดต่อกฎหมายและรับผิดชอบในการบริหารราชการ
ขององค์การบริหารส่วนตำบลให้เป็นไปตามกฎหมาย นโยบาย แผนพัฒนาองค์การบริหารส่วนตำบล
ข้อบัญญัติ ระเบียบ และข้อบังคับของทางราชการ
(๒) สั่ง อนุญาต และอนุมัติเกี่ยวกับราชการขององค์การบริหารส่วนตำบล
(๓) แต่งตั้งและถอดถอนรองนายกองค์การบริหารส่วนตำบลและเลขานุการ
นายกองค์การบริหารส่วนตำบล
(๔) วางระเบียบเพื่อให้งานขององค์การบริหารส่วนตำบลเป็นไปด้วยความเรียบร้อย
(๕) รักษาการให้เป็นไปตามข้อบัญญัติองค์การบริหารส่วนตำบล
(๖) ปฏิบัติหน้าที่อื่นตามที่กฎหมายบัญญัติไว้
(๗) ควบคุมและรับผิดชอบในการบริหารราชการขององค์การบริหารส่วนตำบล
ตามกฎหมายและเป็นผู้บังคับบัญชาของพนักงานส่วนตำบลและลูกจ้างขององค์การบริหารส่วนตำบล

๑.๒.๓ รองนายกองค์การบริหารส่วนตำบลดอนแก้ว จำนวน ๒ คน ซึ่งมาจาก
การแต่งตั้งโดยนายกองค์การบริหารส่วนตำบลดอนแก้วซึ่งไม่ใช่สมาชิกองค์การบริหารส่วนตำบลดอนแก้ว
มีหน้าที่เป็นผู้ช่วยเหลือในการบริหารราชการขององค์การบริหารส่วนตำบลดอนแก้ว ตามที่นายกองค์การบริหาร
ส่วนตำบลมอบหมาย

๑.๒.๔ เลขาณุการนายกองค์การบริหารส่วนตำบลดอนแก้ว จำนวน ๑ คน
ซึ่งมาจากการแต่งตั้งโดยนายกองค์การบริหารส่วนตำบลดอนแก้วและไม่ใช่สมาชิกสภาองค์การบริหารส่วนตำบลดอนแก้ว
มีหน้าที่ตามที่นายกองค์การบริหารส่วนตำบลดอนแก้มอบหมาย

๑.๒.๕ สำนักงานองค์การบริหารส่วนตำบลดอนแก้ว แบ่งส่วนราชการ ดังนี้

(๑) สำนักปลัดองค์การบริหารส่วนตำบล

(๒) กองคลัง

(๓) กองช่าง

(๔) กองการศึกษา ศาสนาและวัฒนธรรม

(๕) กองสาธารณสุขและสิ่งแวดล้อม

(๖) กองสวัสดิการสังคม

(๗) กองส่งเสริมการเกษตร

(๘) หน่วยตรวจสอบภายใน

(๙) สรุปอำนาจหน้าที่ที่สำคัญและวิธีดำเนินงาน

๒.๑ อำนาจหน้าที่ขององค์การบริหารส่วนตำบลตามพระราชบัญญัติสภาตำบลและองค์การบริหารส่วนตำบล พ.ศ. ๒๕๓๗ และที่แก้ไขเพิ่มเติม ดังต่อไปนี้

๒.๑.๑ มีอำนาจหน้าที่ในการพัฒนาตำบลทั้งในด้านเศรษฐกิจ สังคมและวัฒนธรรม

๒.๑.๒ ภายใต้บังคับแห่งกฎหมายขององค์การบริหารส่วนตำบลมีหน้าที่ต้องทำในเขต องค์การบริหารส่วนตำบล ดังต่อไปนี้

(๑) จัดให้มีและบำรุงรักษาทางน้ำและทางบก

(๒) รักษาความเป็นระเบียบเรียบร้อย การดูแลการจราจรและส่งเสริมสนับสนุน หน่วยงานอื่นในการปฏิบัติหน้าที่ดังกล่าว

(๓) รักษาความสะอาดของถนน ทางน้ำ ทางเดินและที่สาธารณะ รวมทั้ง กำจัดมูลฝอยและสิ่งปฏิกูล

(๗) ส่งเสริมการพัฒนาสตรี เด็ก เยาวชน ผู้สูงอายุและผู้พิการ
(๘) คุ้มครองดูแลและบำรุงรักษาทรัพยากรธรรมชาติและสิ่งแวดล้อม
(๙) บำรุงรักษาศิลปะ จารึกประเพณี ภูมิปัญญาท้องถิ่น และวัฒนธรรมอันดี
ของท้องถิ่น
(๑๐) ปฏิบัติหน้าที่อื่นตามที่ทางราชการมอบหมายโดยจัดสรรรงบประมาณ
หรือบุคลากรให้ตามความจำเป็นและสมควร

๒.๑.๓ ภายใต้บังคับแห่งกฎหมายองค์การบริหารส่วนตำบลอาจจัดทำกิจการในเขต
องค์การบริหารส่วนตำบล ดังต่อไปนี้
(๑) ให้มีน้ำเพื่อการอุปโภค บริโภคและการเกษตร
(๒) ให้มีการบำรุงการไฟฟ้าหรือแสงสว่างโดยวิธีอื่น
(๓) ให้มีการบำรุงรักษาทางระบายน้ำ
(๔) ให้มีและบำรุงสถานที่ประชุมการกีฬา การพักผ่อนหย่อนใจและสวนสาธารณะ
(๕) ให้มีการส่งเสริมกลุ่มเกษตรกรและกิจการสหกรณ์
(๖) ส่งเสริมให้มีอุตสาหกรรมในครอบครัว
(๗) บำรุงและส่งเสริมการประกอบอาชีพของราษฎร
(๘) การคุ้มครองดูแลและรักษาทรัพย์สินอันเป็นสาธารณสมบัติของแผ่นดิน
(๙) หากผลประโยชน์จากทรัพย์สินขององค์การบริหารส่วนตำบล
(๑๐) ให้มีตลาด ท่าเทียบเรือและท่าข้าม
(๑๑) กิจการเกี่ยวกับการพาณิชย์
(๑๒) การท่องเที่ยว
(๑๓) การผังเมือง

๒.๑.๔ อายการทำกิจการนอกเขตองค์การบริหารส่วนตำบล หรือร่วมกับสภาตำบลอื่น ๆ

๒.๒ อำนาจหน้าที่ขององค์การบริหารส่วนตำบลตามพระราชบัญญัติกำหนดแผนและขั้นตอน
การกระจายอำนาจให้แก่องค์กรปกครองส่วนท้องถิ่น พ.ศ. ๒๕๔๒ และที่แก้ไขเพิ่มเติม มาตรา ๑๖
กำหนดให้องค์การบริหารส่วนตำบล มีอำนาจและหน้าที่ในการจัดระบบบริการสาธารณะ เพื่อประโยชน์
ของประชาชนในท้องถิ่นของตนเอง ดังนี้

(๑) การจัดทำแผนพัฒนาท้องถิ่นของตนเอง

(๒) การจัดให้มีและบำรุงรักษาทางบก ทางน้ำและทางระบายน้ำ

(๓) การจัดให้มีและความคุมตลาด ท่าเทียบเรือ ท่าข้ามและที่จอดรถ

(๔) การสาธารณูปโภคและการก่อสร้างอื่น ๆ

(๕) การสาธารณูปการ

(๖) การส่งเสริม การฝึกอบรมอาชีพ

(๗) การพาณิชย์และการส่งเสริมการลงทุน

(๘) การส่งเสริมการท่องเที่ยว

(๙) การจัดการศึกษา

(๑๐) การสังคมสงเคราะห์และการพัฒนาคุณภาพชีวิตเด็ก สตรี คนชราและผู้ด้อยโอกาส

(๑๑) การบำรุงรักษาศิลปะ จารึกประเพณี ภูมิปัญญาท้องถิ่นและวัฒนธรรมอันดีของท้องถิ่น

(๑๒) การปรับปรุงแหล่งชุมชนแออัดและการจัดการเกี่ยวกับที่อยู่อาศัย

(๑๓) การจัดให้มีและบำรุงรักษาสถานที่พักผ่อนหย่อนใจ

(๑๔) การส่งเสริมกีฬา

(๑๕) การส่งเสริมประชาธิปไตย ความเสมอภาคและสิทธิเสรีภาพของประชาชน

(๒๒) การจัดให้มีและความคุมการฆ่าสัตว์

(๒๓) การรักษาความปลอดภัย ความเป็นระเบียบเรียบร้อยและการอนามัย โรงพยาบาล และสาธารณสถานอื่น ๆ

(๒๔) การจัดการ การบำรุงรักษาและการใช้ประโยชน์จากป่าไม้ ที่ดิน ทรัพยากรธรรมชาติ และสิ่งแวดล้อม

(๒๕) การผังเมือง

(๒๖) การขนส่งและการวิศวกรรมจราจร

(๒๗) การดูแลรักษาที่สาธารณะ

(๒๘) การควบคุมอาคาร

(๒๙) การป้องกันและบรรเทาสาธารณภัย

(๓๐) การรักษาความสงบเรียบร้อย การส่งเสริมและสนับสนุนการป้องกันและรักษาความปลอดภัยในชีวิตและทรัพย์สิน

(๓๑) กิจการอื่นใดที่เป็นผลประโยชน์ของประชาชนในท้องถิ่นตามที่คณะกรรมการประกาศกำหนด

๒.๓ วิธีการดำเนินงานขององค์การบริหารส่วนตำบลดอนแก้ว คือ

๒.๓.๑ การบริหารราชการขององค์การบริหารส่วนตำบลดอนแก้ว จะต้องเป็นไป เพื่อประโยชน์สุขของประชาชนในท้องถิ่น เกิดผลสัมฤทธิ์เป็นไปตามภารกิจอำนาจหน้าที่ขององค์การบริหาร ส่วนตำบลดอนแก้ว ควรมีประสิทธิภาพ ความคุ้มค่าเชิงภารกิจขององค์กรปกครองส่วนท้องถิ่น การลดขั้นตอน การปฏิบัติงาน การอำนวยความสะดวกและการตอบสนองต่อความต้องการของประชาชนในท้องถิ่น ทั้งนี้ โดยมีผู้รับผิดชอบผลของงานในการปฏิบัติหน้าที่ของส่วนราชการ ต้องใช้วิธีการบริหารกิจการบ้านเมืองที่ดี โดยเฉพาะอย่างยิ่งให้คำนึงถึงความรับผิดชอบของผู้ปฏิบัติงาน การมีส่วนร่วมของประชาชน การเปิดเผยข้อมูล การติดตามตรวจสอบและประเมินผลการปฏิบัติงาน ทั้งนี้ ตามความเหมาะสมของแต่ละภารกิจ

๒.๓.๒ กรณีเป็นอำนาจหน้าที่ขององค์การบริหารส่วนตำบลดอนแก้ว ประชาชน สามารถติดต่อขอรับบริการได้ที่สำนักงานองค์การบริหารส่วนตำบลดอนแก้ว เลขที่ ๒๐๐ หมู่ที่ 4 ตำบลดอนแก้ว อำเภอแม่ริม จังหวัดเชียงใหม่ ๕๐๑๘๐

(๓) สถานที่ติดต่อเพื่อขอรับข้อมูลข่าวสาร หรือคำแนะนำในการติดต่อกับหน่วยงานรัฐ

สถานที่ติดต่อเพื่อขอรับข้อมูลข่าวสารหรือคำแนะนำในการติดต่อกับส่วนราชการภายในองค์การบริหารส่วนตำบลดอนแก้ว สามารถติดต่อได้ที่ศูนย์ข้อมูลข่าวสารองค์การบริหารส่วนตำบลดอนแก้ว ตั้งอยู่ที่ เลขที่ ๒๐๐ หมู่ที่ ๔ ตำบลโดนแก้ว อำเภอแม่ริม จังหวัดเชียงใหม่ รหัสไปรษณีย์ ๕๐๑๘๐ มายเลขโทรศัพท์ ๐ - ๕๓๑๒ - ๑๕๗๔, ๐ - ๕๓๑๒ - ๑๕๘๕ ทางเว็บไซต์ www.donkaewlocal.go.th

ประกาศ ณ วันที่ 5 ตุลาคม พ.ศ. ๒๕๖๕
นพดลอ เฉ เชียงใหม่
นายกองค์การบริหารส่วนตำบลดอนแก้ว